Avis juridique important

|

31995D0488

95/488/EY: Neuvoston päätös, tehty 9 päivänä marraskuuta 1995, kuuden varsinaisen jäsenen ja kuuden varajäsenen nimeämisestä alueiden komiteaan

Virallinen lehti nro L 279 , 22/11/1995 s. 0018 - 0019

NEUVOSTON PÄÄTÖS,tehty 9 päivänä marraskuuta 1995,kuuden varsinaisen jäsenen ja kuuden varajäsenen nimeämisestä alueiden komiteaan (95/488/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon jäsenten ja varajäsenten nimeämisestä alueiden komiteaan 26 päivänä tammikuuta 1994 alkaneeksi ja 25 päivänä tammikuuta 1998 päättyväksi toimikaudeksi 26 päivänä tammikuuta 1994 tehdyn neuvoston päätöksen (1),sekä katsoo, ettäkomiteassa on vapautunut varsinaisen jäsenen paikka Gabriel Cañellas Fonsin erottua, mistä on ilmoitettu neuvostolle 17 päivänä lokakuuta 1995,komiteassa on vapautunut varsinaisen jäsenen paikka Gian Paolo Brizion erottua, mistä on ilmoitettu neuvostolle 13 päivänä lokakuuta 1995,komiteassa on vapautunut varsinaisen jäsenen paikka Carlo Proiettin erottua, mistä on ilmoitettu neuvostolle 11 päivänä syyskuuta 1995,komiteassa on vapautunut varsinaisen jäsenen paikka J. de Langen erottua, mistä on ilmoitettu neuvostolle 17 päivänä heinäkuuta 1995,komiteassa on vapautunut varsinaisen jäsenen paikka C. E. M. de Waalin erottua, mistä on ilmoitettu neuvostolle 19 päivänä heinäkuuta 1995,komiteassa on vapautunut varsinaisen jäsenen paikka A. Van Dok-Van Weelen erottua, mistä on ilmoitettu neuvostolle 18 päivänä marraskuuta 1994,komiteassa on vapautunut varajäsenen paikka Antonio Boccian erottua, mistä on ilmoitettu neuvostolle 13 päivänä lokakuuta 1995,komiteassa on vapautunut varajäsenen paikka Aldo Bottinin erottua, mistä on ilmoitettu neuvostolle 14 päivänä syyskuuta 1995,komiteassa on vapautunut varajäsenen paikka J. J. L. Pastoorin erottua, mistä on ilmoitettu neuvostolle 19 päivänä heinäkuuta 1995,komiteassa on vapautunut varajäsenen paikka M. L. Meijerin erottua, mistä on ilmoitettu neuvostolle 28 päivänä heinäkuuta 1995,komiteassa on vapautunut varajäsenen paikka J. C. J. Lammersin erottua, mistä on ilmoitettu neuvostolle 19 päivänä heinäkuuta 1995,komiteassa on vapautunut varajäsenen paikka George Brouwerin erottua, mistä on ilmoitettu neuvostolle 17 päivänä heinäkuuta 1995,ja joka ottaa huomioon Espanjan, Italian ja Hollannin hallitusten ehdotukset,ON PÄÄTTÄNYT SEURAAVAA:Ainoa artikla 1. Cristòfol Soler i Cladera nimetään alueiden komitean varsinaiseksi jäseneksi Gabriel Cañellas Fonsin tilalle tämän jäljellä olevaksi toimikaudeksi eli 25 päivään tammikuuta 1998.2. Enzo Ghigo nimetään alueiden komitean varsinaiseksi jäseneksi Gian Paolo Brizion tilalle tämän jäljellä olevaksi toimikaudeksi eli 25 päivään tammikuuta 1998.3. Pietro Badaloni nimetään alueiden komitean varsinaiseksi jäseneksi Carlo Proiettin tilalle tämän jäljellä olevaksi toimikaudeksi eli 25 päivään tammikuuta 1998.4. J. Lagrand nimetään alueiden komitean varsinaiseksi jäseneksi J. de Langen tilalle tämän jäljellä olevaksi toimikaudeksi eli 25 päivään tammikuuta 1998.5. J. J. M. Tindemans nimetään alueiden komitean varsinaiseksi jäseneksi C. E. M. de Waalin tilalle tämän jäljellä olevaksi toimikaudeksi eli 25 päivään tammikuuta 1998.6. P. Loos nimetään alueiden komitean varsinaiseksi jäseneksi A. Van Dok-Van Weelen tilalle tämän jäljellä olevaksi toimikaudeksi eli 25 päivään tammikuuta 1998.7. Angelo Raffaele Dinardo nimetään alueiden komitean varajäseneksi Antonio Boccian tilalle tämän jäljellä olevaksi toimikaudeksi eli 25 päivään tammikuuta 1998.8. Giancarlo Galan nimetään alueiden komitean varajäseneksi Aldo Bottinin tilalle tämän jäljellä olevaksi toimikaudeksi eli 25 päivään tammikuuta 1998.9. S. B. Swierstra nimetään alueiden komitean varajäseneksi J. J. L. Pastoorin tilalle tämän jäljellä olevaksi toimikaudeksi eli 25 päivään tammikuuta 1998.10. J. Walsma nimetään alueiden komitean varajäseneksi M. L. de Meijerin tilalle tämän jäljellä olevaksi toimikaudeksi eli 25 päivään tammikuuta 1998.11. N. Gerzee nimetään alueiden komitean varajäseneksi J. C. J. Lammersin tilalle tämän jäljellä olevaksi toimikaudeksi eli 25 päivään tammikuuta 1998.12. H. B. van der Goot nimetään alueiden komitean varajäseneksi George Brouwerin tilalle tämän jäljellä olevaksi toimikaudeksi eli 25 päivään tammikuuta 1998.Tehty Brysselissä 9 päivänä marraskuuta 1995.Neuvoston puolestaA. AMADOR MILLÁNPuheenjohtaja(1) EYVL N:o L 31, 4.2.1994, s. 29


title: 2005/866/EY: Neuvoston päätös, tehty  1 päivänä joulukuuta 2005 , kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Central Bank and Financial Services Authority of Irelandin ulkopuolisten tilintarkastajien osalta

text:
               6.12.2005

               FI

               Euroopan unionin virallinen lehti

               L 318/25

      NEUVOSTON PÄÄTÖS,
   tehty 1 päivänä joulukuuta 2005,
   kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Central Bank and Financial Services Authority of Irelandin ulkopuolisten tilintarkastajien osalta
   (2005/866/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimukseen liitetyn Euroopan keskuspankkijärjestelmän ja Euroopan keskuspankin perussääntöä koskevan pöytäkirjan ja erityisesti sen 27 artiklan 1 kohdan,
   ottaa huomioon Euroopan unionin neuvostolle Central Bank and Financial Services Authority of Irelandin ulkopuolisista tilintarkastajista 26 päivänä lokakuuta 2005 annetun Euroopan keskuspankin suosituksen EKP/2005/10 (1),
   sekä katsoo seuraavaa:

               (1)

               Euroopan keskuspankin (EKP) neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja eurojärjestelmään kuuluvien kansallisten keskuspankkien tilit.

               (2)

               Central Bank and Financial Services Authority of Irelandin nykyisten ulkopuolisten tilintarkastajien toimikausi on päättynyt, eikä sitä uusita. Tämän takia on tarpeen nimittää ulkopuoliset tilintarkastajat tilikauden 2005 alusta.

               (3)

               Central Bank and Financial Services Authority of Ireland on valinnut Deloitte & Touchen ulkopuolisiksi tilintarkastajikseen tilikaudesta 2005 alkaen, ja EKP katsoo, että he täyttävät nimittämisen edellyttämät vaatimukset.

               (4)

               EKP:n neuvosto suositteli, että ulkopuolisten tilintarkastajien toimikausi olisi kolme vuotta ja jatkettavissa.

               (5)

               On aiheellista noudattaa EKP:n neuvoston suositusta ja muuttaa neuvoston päätös 1999/70/EY (2) vastaavasti,

         ON PÄÄTTÄNYT SEURAAVAA:
   1 artikla
   Korvataan päätöksen 1999/70/EY 1 artiklan 5 kohta seuraavasti:

      ”5.   Deloitte & Touche hyväksytään Central Bank and Financial Services Authority of Irelandin ulkopuolisiksi tilintarkastajiksi tilikaudesta 2005 alkaen kolmen vuoden ajaksi, joka on jatkettavissa.”

   2 artikla
   Tämä päätös ilmoitetaan Euroopan keskuspankille.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 1 päivänä joulukuuta 2005.

            Neuvoston puolesta

            Puheenjohtaja

         A. MICHAEL

      (1)  EUVL C 277, 10.11.2005, s. 30.

      (2)  EYVL L 22, 29.1.1999, s. 69. Päätös sellaisena kuin se on viimeksi muutettuna päätöksellä 2005/512/EY (EUVL L 187, 19.7.2005, s. 20).


Avis juridique important

|

32003B0414

2003/414/EY: Euroopan parlamentin päätös, 8. huhtikuuta 2003 vastuuvapaudesta Euroopan unionin yleisen talousarvion toteuttamisesta varainhoitovuonna 2001 — Pääluokka VII — Alueiden komitea

Virallinen lehti nro L 148 , 16/06/2003 s. 0057 - 0057 Virallinen lehti nro 064 E , 12/03/2004 s. 0228 - 0228

Euroopan parlamentin päätös,8. huhtikuuta 2003vastuuvapaudesta Euroopan unionin yleisen talousarvion toteuttamisesta varainhoitovuonna 2001 - Pääluokka VII - Alueiden komitea(2003/414/EY)EUROOPAN PARLAMENTTI, jokaottaa huomioon Euroopan unionin varainhoitovuoden 2001 konsolidoidun tulostilin ja taseen (SEC(2002) 405 - C5-0247/2002),ottaa huomioon tilintarkastustuomioistuimen vuosikertomuksen varainhoitovuodelta 2001 ja toimielinten vastaukset (C5-0538/2002)(1),ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (C5-0538/2002),ottaa huomioon neuvoston 7. maaliskuuta 2003 antaman suosituksen (C5-0087/2003),ottaa huomioon EY:n perustamissopimuksen 272 artiklan 10 kohdan ja 275 artiklan,ottaa huomioon 21. joulukuuta 1977 annetun varainhoitoasetuksen(2) 22 artiklan 2 ja 3 kohdan ja 25. kesäkuuta 2002 annetun varainhoitoasetuksen(3) 50 artiklan,ottaa huomioon alueiden komitean varainhoidon valvojan alueiden komitean pääsihteerille osoittamassa, 25. syyskuuta 2001 päivätyssä muistiossa esitetyt huomiot,ottaa huomioon alueiden komitean hallinto-osaston johtajan talousarvion valvontavaliokunnan puheenjohtajalle 27. helmikuuta 2003 osoittaman kirjeen,ottaa huomioon talousarvion valvontavaliokunnassa 19. maaliskuuta 2003 järjestetyn kuulemistilaisuuden,ottaa huomioon työjärjestyksen 93 a artiklan ja liitteen V,ottaa huomioon talousarvion valvontavaliokunnan mietinnön (A5-0101/2003/rev1),1. lykkää varainhoitovuotta 2001 koskevan vastuuvapauden myöntämistä alueiden komitealle;2. sisällyttää huomautuksensa oheiseen päätöslauselmaan;3. kehottaa puhemiestä välittämään tämän päätöksen ja siihen liittyvät huomautukset sisältävän päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle ja alueiden komitealle sekä julkaisemaan ne Euroopan unionin virallisessa lehdessä (L-sarja).PääsihteeriJulian PriestleyPuhemiesPat Cox(1) EYVL C 295, 28.11.2002, s. 1.(2) EYVL L 356, 31.12.1977, s. 1.(3) EYVL L 248, 16.9.2002, s. 1.


title: Neuvoston päätös (YUTP) 2017/301, annettu 17 päivänä helmikuuta 2017, Saheliin nimitetyn Euroopan unionin erityisedustajan toimeksiannon jatkamisesta

text:
               21.2.2017

               FI

               Euroopan unionin virallinen lehti

               L 43/225

         NEUVOSTON PÄÄTÖS (YUTP) 2017/301,
   annettu 17 päivänä helmikuuta 2017,
   Saheliin nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 7 päivänä joulukuuta 2015 päätöksen (YUTP) 2015/2274 (1), jolla Ángel LOSADA FERNÁNDEZ nimitettiin Euroopan unionin erityisedustajaksi, jäljempänä ’erityisedustaja’, Saheliin. Erityisedustajan toimeksianto päättyy 28 päivänä helmikuuta 2017.

               (2)

               Erityisedustajan toimeksiantoa olisi jatkettava 16 kuukaudella.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   1.   Jatketaan Ángel LOSADA FERNÁNDEZin toimeksiantoa Saheliin nimitettynä erityisedustajana 30 päivään kesäkuuta 2018. Neuvosto voi unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.
   2.   Erityisedustajan toimeksiannon osalta Sahelilla tarkoitetaan Sahelin alueen turvallisuutta ja kehitystä koskevan EU:n strategian, jäljempänä ’strategia’, ja siihen liittyvän alueellisen toimintasuunnitelman pääkohdetta eli Burkina Fasoa, Tšadia, Malia, Mauritaniaa ja Nigeriä. Sellaisten asioiden osalta, joilla on laajempia alueellisia vaikutuksia, erityisedustaja pitää tarvittaessa yllä suhteita Tšadjärven alueen maihin ja muihin maihin sekä alueellisiin tai kansainvälisiin yhteisöihin Sahelin ulkopuolella, myös Maghrebin alueella, Länsi-Afrikassa ja Guineanlahdella.
   2 artikla
   Poliittiset tavoitteet
   1.   Erityisedustajan toimeksianto perustuu unionin Sahelia koskevan politiikan tavoitteeseen myötävaikuttaa aktiivisesti alueellisiin ja kansainvälisiin pyrkimyksiin saavuttaa pysyvä rauha, turvallisuus ja kehitys alueella. Erityisedustaja myös pyrkii edistämään Sahelia koskevan unionin monitahoisen sitoumuksen laadun, intensiteetin ja vaikutuksen parantamista.
   2.   Erityisedustaja myötävaikuttaa unionin kaikkien toimien kehittämiseen ja toteuttamiseen alueella, erityisesti politiikan, turvallisuuden ja kehityksen osa-alueilla, strategia ja siihen liittyvä alueellinen toimintasuunnitelma mukaan lukien, sekä kaikkien unionin toimintoihin liittyvien merkityksellisten välineiden koordinoimiseen.
   3.   Etusija annetaan Malille ja sen pitkän aikavälin vakauttamiselle sekä konfliktin alueelliselle ulottuvuudelle yhteensovitetusti EU:n edustuston ja muiden asianomaisten sidosryhmien kanssa, mukaan lukien jäsenvaltiot, komissio ja Euroopan ulkosuhdehallinto.
   4.   Unionin politiikan tavoitteilla olisi kaikkia sen välineitä koordinoidusti ja tehokkaasti käyttäen pyrittävä edistämään Malin ja sen kansan paluuta rauhan, sovinnon, turvallisuuden ja kehityksen tielle.
   5.   Asianmukaista huomiota kiinnitetään koordinoinnin tehostamiseen Sahelin alueen maiden kesken turvallisuuteen ja kehitykseen liittyvissä toimissa erityisesti G5 Sahel -ryhmässä.
   3 artikla
   Toimeksianto
   1.   Sahelia koskevien unionin politiikan tavoitteiden saavuttamiseksi erityisedustajan toimeksiantona on

               a)

               osallistua aktiivisesti strategian ja siihen liittyvän alueellisen toimintasuunnitelman toteuttamiseen sekä koordinoida ja kehittää edelleen alueellista kriisiä koskevaa unionin kokonaisvaltaista lähestymistapaa unionin toimenpiteiden johdonmukaisuuden ja tehokkuuden parantamiseksi Sahelissa;

               b)

               pitää yllä suhteita alueen kaikkiin asianomaisiin sidosryhmiin, hallituksiin, alueellisiin järjestöihin, erityisesti G5 Sahel -ryhmään, kansainvälisiin järjestöihin, kansalaisyhteiskuntaan ja maastaan pois muuttaneisiin, myös kaikkiin Maghreb-maihin ja Tšadjärven alueen maihin, unionin tavoitteiden edistämiseksi sekä edistää parempaa ymmärrystä unionin roolista Sahelissa;

               c)

               edustaa unionia sekä edistää unionin etua ja näkyvyyttä asiaa käsittelevillä alueellisilla ja kansainvälisillä foorumeilla, mukaan lukien osallistuminen Malin rauhansopimuksen seurantakomiteaan (Comité de Suivi), ja edistää kaikilta osin koordinoitua ja kattavaa unionin toimintaa alueella nojautuen kaikkiin asiaan liittyviin välineisiin, mukaan lukien kehitysapu, jäsenvaltioiden toimet ja tuki, jonka unioni antaa kriisinhallinnalle ja konfliktien ehkäisylle Malin asevoimien kouluttamiseen osallistumista koskevan Euroopan unionin sotilasoperaation (EUTM Mali), Euroopan unionin YTPP-operaation Malissa (EUCAP Sahel Mali) ja Euroopan unionin YTPP-operaation Nigerissä (EUCAP Sahel Niger) kautta;

               d)

               ylläpitää tiivistä yhteistyötä Yhdistyneiden kansakuntien, jäljempänä ’YK’, erityisesti pääsihteerin Länsi-Afrikan ja Sahelin erityisedustajan ja pääsihteerin erityisedustajan ja YK:n vakautusoperaation Malissa (MINUSMAn) päällikön, sekä Afrikan unionin, erityisesti Afrikan unionin Malin ja Sahelin korkean edustajan, G5 Sahel -ryhmän, Länsi-Afrikan talousyhteisön, Tšadjärven alueen komission ja muiden johtavien kansallisten, alueellisten ja kansainvälisten sidosryhmien kanssa, mukaan lukien muut Sahelin alueen erityislähettiläät, sekä asianomaisten Maghrebin alueen elinten kanssa;

               e)

               seurata tiiviisti alueeseen kohdistuvien haasteiden alueellista ja rajat ylittävää ulottuvuutta, kuten terrorismia, järjestäytynyttä rikollisuutta, aseiden salakuljetusta, ihmiskauppaa ja ihmisten salakuljetusta, huumekauppaa, pakolais- ja muuttovirtoja ja niihin liittyviä rahavirtoja, ja edistää EU:n terrorismin vastaisen strategian täytäntöönpanoa läheisessä yhteistyössä EU:n terrorisminvastaisen koordinaattorin kanssa;

               f)

               tiiviisti seurata alueen läpi kulkevien laajojen pakolais- ja muuttovirtojen sekä niihin liittyvien laittomien rahavirtojen humanitaarisia ja poliittisia sekä turvallisuuteen ja kehitykseen liittyviä seurauksia; käydä pyynnöstä muuttoliikettä koskevaa vuoropuhelua asianomaisten sidosryhmien kanssa ja myötävaikuttaa yleisemmin muuttoliikettä ja pakolaisia koskevaan unionin politiikkaan kyseisen alueen osalta unionin poliittisten prioriteettien mukaisesti yhteistyön lisäämiseksi, palauttamista ja takaisinottoa koskeva yhteistyö mukaan lukien; tehdä yhteistyötä Sahelin alueen maiden kanssa Vallettan huippukokouksessa marraskuussa 2015 sovituissa jatkotoimissa, joihin kuuluu muun muassa EU:n Afrikka-hätärahasto vakauden lisäämiseksi sekä sääntelemättömän muuttoliikkeen ja pakkomuuton perimmäisten syiden ehkäisemiseksi, sekä kumppanuuksien puitteissa;

               g)

               ylläpitää säännöllisiä korkean tason poliittisia kontakteja niihin alueen maihin, joihin terrorismi ja kansainvälinen rikollisuus vaikuttavat, ja varmistaa unionin keskeinen rooli terrorismin ja kansainvälisen rikollisuuden vastaisissa kansainvälisissä toimissa. Tähän sisältyvät unionin toimet, joilla tehostetaan unionin turvallisuusalalle antamaa tukea, kuten YTPP-operaatioiden alueellistaminen ja aktiivinen tuki alueelliselle valmiuksien kehittämiselle, sekä sen varmistaminen, että terrorismin ja kansainvälisen rikollisuuden perimmäisiin syihin Sahelin alueella puututaan asianmukaisesti;

               h)

               seurata tiiviisti alueen humanitaaristen kriisien poliittisia sekä turvallisuuteen ja kehitykseen liittyviä seurauksia;

               i)

               Malin osalta edistää maan vakauttamista, erityisesti täysimittaista paluuta normaaliin perustuslailliseen tilanteeseen ja hallintoon Malin koko alueella sekä uskottavaa kansallista osallistavaa vuoropuhelua Malin rauhansopimuksen yleisissä puitteissa. Tähän kuuluu myös instituutioiden rakentamisen, turvallisuussektorin uudistamisen ja pitkän aikavälin rauhanrakentamisen ja sovinnon edistäminen sekä korruption ja rankaisematta jättämisen torjunta Malissa, sekä unionin aktiivisten ja kaikilta osin koordinoitujen toimien edistäminen Malin rauhansopimuksen nopean täytäntöönpanon edistämiseksi;

               j)

               osallistua yhteistyössä ihmisoikeuksista vastaavan Euroopan unionin erityisedustajan kanssa unionin ihmisoikeuspolitiikan, mukaan lukien ihmisoikeuksia koskevat EU:n suuntaviivat, erityisesti lapsia aseellisten selkkauksien yhteydessä koskevat EU:n suuntaviivat sekä naisiin kohdistuvan väkivallan ja kaikkien naisiin kohdistuvien syrjintämuotojen torjunnasta annetut EU:n suuntaviivat, sekä naisia, rauhaa ja turvallisuutta koskevan unionin politiikan toteuttamiseen kyseisellä alueella, ja edistää osallistavuutta ja sukupuolten välistä tasa-arvoa valtiorakenteita kehitettäessä YK:n turvallisuusneuvoston päätöslauselman 1325 (2000) sekä myöhempien naisia, rauhaa ja turvallisuutta koskevien päätöslauselmien mukaisesti, päätöslauselma 2242 (2015) mukaan lukien. Tähän osallistumiseen kuuluu kehityksen seuraaminen ja siitä raportointi sekä suositusten laatiminen tältä osin, samoin kuin säännöllisten yhteyksien ylläpito Malin ja alueen asianomaisiin viranomaisiin, Kansainvälisen rikostuomioistuimen syyttäjän toimistoon, YK:n ihmisoikeusvaltuutetun toimistoon sekä ihmisoikeuksien puolustajiin ja tarkkailijoihin alueella;

               k)

               seurata asiaankuuluvien YK:n turvallisuusneuvoston päätöslauselmien, erityisesti päätöslauselmien 2056 (2012), 2071 (2012), 2085 (2012), 2100 (2013) ja 2295 (2016), noudattamista ja raportoida siitä.

         2.   Toimeksiannon toteuttamiseksi erityisedustaja muun muassa

               a)

               tarvittaessa antaa neuvoja ja raportoi unionin kantojen muotoilusta alueellisilla ja kansainvälisillä foorumeilla voidakseen ennakoivasti edistää ja lujittaa unionin Sahelin alueen kriisiä koskevaa kokonaisvaltaista lähestymistapaa;

               b)

               seuraa yleisellä tasolla kaikkia unionin toimintoja ja edistää niiden koordinointia kaikilta osin sekä toimii läheisessä yhteistyössä asiaankuuluvien unionin edustustojen kanssa.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea, jäljempänä ’PTK’, ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. PTK huolehtii erityisedustajan strategisesta ja poliittisesta ohjauksesta toimeksiannon puitteissa, sanotun kuitenkaan rajoittamatta korkean edustajan valtuuksia.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asianomaisten yksiköiden, erityisesti Afrikasta vastaavan yksikön, kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje on 1 päivänä maaliskuuta 2017 alkavalla ja 30 päivänä kesäkuuta 2018 päättyvällä kaudella 1 840 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmän perustamisesta. Avustajaryhmällä on oltava asiantuntemusta toimeksiantoon kuuluvista poliittisista ja turvallisuuteen liittyvistä erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmänsä kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että niiden henkilöstöä lähetetään tilapäisesti työskentelemään erityisedustajan kanssa. Tällaisen tilapäisesti lähetetyn henkilöstön palkat maksaa lähettävä jäsenvaltio, lähettävä unionin toimielin tai Euroopan ulkosuhdehallinto. Myös jäsenvaltioiden unionin toimielimiin tai Euroopan ulkosuhdehallintoon lähettämiä asiantuntijoita voidaan asettaa työskentelemään erityisedustajan kanssa.
   3.   Kaikki lähetetyt työntekijät pysyvät hallinnollisesti lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   4.   Erityisedustajan henkilöstö sijoitetaan asiaankuuluvien Euroopan ulkosuhdehallinnon yksiköiden tai unionin edustustojen tiloihin, jotta varmistetaan niiden toimien yhtenäisyys ja johdonmukaisuus.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä tehtävän loppuun saattamisen ja sujuvan suorittamisen edellyttämistä erioikeuksista, vapauksista ja muista takuista sovitaan tilanteen mukaan yhdessä vastaanottajamaiden kanssa. Jäsenvaltiot ja Euroopan ulkosuhdehallinto antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä jäsenten on noudatettava neuvoston päätöksessä 2013/488/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio, Euroopan ulkosuhdehallinto ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot alueella ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa perussopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuualueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti

               a)

               laatimalla Euroopan ulkosuhdehallinnon ohjeisiin perustuvan erityisen turvallisuussuunnitelman, joka käsittää henkilöstön turvalliseen siirtymiseen vastuualueelle ja sen sisällä sekä turvallisuutta vaarantavien tilanteiden hallintaan sovellettavat erityiset fyysiset, organisatoriset ja menettelyä koskevat turvallisuustoimenpiteet, sekä valmius- ja evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on vastuualueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen vastuualueelle saapumista tai heti saapumisen yhteydessä Euroopan ulkosuhdehallinnon kyseiselle alueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla toimeksiannossa saavutettua edistymistä koskevan kertomuksen ja toimeksiannon toteuttamista koskevan kertomuksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   1.   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa selvityksiä ulkoasiainneuvostolle. Erityisedustaja voi osallistua tietojen antamiseen Euroopan parlamentille perussopimuksen 36 artiklan mukaisesti.
   2.   Erityisedustaja raportoi alueella toimivien unionin edustustojen kanssa yhteensovitetusti parhaista tavoista jatkaa unionin aloitteita, kuten myös unionin osallistumisesta uudistuksiin, unionin asiaan liittyvien kehityshankkeiden poliittiset näkökohdat mukaan luettuina.
   12 artikla
   Koordinointi
   1.   Strategian ja siihen liittyvän alueellisen toimintasuunnitelman puitteissa erityisedustaja edistää unionin poliittisten ja diplomaattisten toimien yhtenäisyyttä, johdonmukaisuutta ja tehokkuutta sekä auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi.
   2.   Erityisedustajan toimet koordinoidaan unionin edustustojen ja komission toimien kanssa sekä alueella toimivien muiden Euroopan unionin erityisedustajien toimien kanssa. Erityisedustaja tiedottaa säännöllisesti toiminnastaan alueella sijaitseville jäsenvaltioiden ja unionin edustustoille.
   3.   Paikan päällä pidetään yllä läheisiä suhteita asianomaisiin jäsenvaltioiden ja unionin edustustojen päälliköihin. Erityisedustaja antaa EUCAP Sahel Nigerin ja EUCAP Sahel Malin operaatioiden johtajille ja EUTM Malin operaation komentajalle paikallista poliittista ohjausta koordinoiden toimensa tiiviisti asianomaisten unionin edustustojen kanssa. Erityisedustaja, EUTM Malin operaation komentaja sekä EUCAP Sahel Nigerin ja EUCAP Sahel Malin siviilioperaatioiden komentajat kuulevat toisiaan tarvittaessa.
   13 artikla
   Avustaminen vaatimusten osalta
   Erityisedustaja ja hänen henkilöstönsä avustavat sellaisten tietojen hankkimisessa, joita käytetään vastattaessa aiempien Saheliin nimitettyjen erityisedustajien toimeksiannoista mahdollisesti aiheutuviin vaatimuksiin ja velvoitteisiin, ja antavat tätä varten hallinnollista apua ja oikeuden tutustua asiaankuuluviin asiakirjoihin.
   14 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin samalla alueella toteuttamien muiden toimien kanssa tarkastellaan säännöllisesti uudelleen. Erityisedustaja antaa neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen viimeistään 30 päivänä syyskuuta 2017 ja kattavan kertomuksen toimeksiannon toteuttamisesta viimeistään 31 päivänä maaliskuuta 2018.
   15 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 17 päivänä helmikuuta 2017.

            Neuvoston puolesta

            Puheenjohtaja

         E. BARTOLO

      (1)  Neuvoston päätös (YUTP) 2015/2274, annettu 7 päivänä joulukuuta 2015, Euroopan unionin erityisedustajan nimittämisestä Saheliin (EUVL L 322, 8.12.2015, s. 44).

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


Avis juridique important

|

32000D0546

2000/546/EY, EHTY, Euratom: Euroopan parlamentin päätös, tehty 6 päivänä heinäkuuta 2000, vastuuvapauden myöntämisestä komissiolle Euroopan unionin yleisen talousarvion toteuttamisesta varainhoitovuonna 1998

Virallinen lehti nro L 234 , 16/09/2000 s. 0024 - 0026

Euroopan parlamentin päätös,tehty 6 päivänä heinäkuuta 2000,vastuuvapauden myöntämisestä komissiolle Euroopan unionin yleisen talousarvion toteuttamisesta varainhoitovuonna 1998(2000/546/EY, EHTY, Euratom)EUROOPAN PARLAMENTTI, jokaottaa huomioon Euroopan unionin varainhoitoa vuonna 1998 koskevat tilit, kertomuksen talousarvion toteuttamisesta ja varoja ja vastuita koskevan taseen (SEC(1999) 412 - C5-0006/1999, SEC(1999) 413 - C5-0007/1999, SEC(1999) 415 - C5-0009/1999, SEC(1999) 1473 - C5-0204/1999),ottaa huomioon tilintarkastustuomioistuimen vuosikertomuksen 1998 (C5-0266/1999)(1) ja erityiskertomukset sekä toimielinten vastaukset,ottaa huomioon EY:n perustamissopimuksen 248 artiklan mukaisen tilintarkastustuomioistuimen antaman lausuman tilien luotettavuudesta sekä tilien perustana olevien toimien laillisuudesta ja asianmukaisuudesta (C5-0266/1999),ottaa huomioon neuvoston 13. maaliskuuta 2000 antaman suosituksen (C5-0154/2000),ottaa huomioon 13. huhtikuuta 2000 antamansa päätöslauselman vastuuvapauden myöntämisen lykkäämisestä komissiolle Euroopan unionin yleisen talousarvion toteuttamisesta varainhoitovuonna 1998 ja komission vastaukset,ottaa huomioon EHTY:n perustamissopimuksen ja erityisesti sen 78 g artiklan,ottaa huomioon EY:n perustamissopimuksen ja erityisesti sen 276 artiklan,ottaa huomioon Euroopan atomienergiayhteisön perustamissopimuksen ja erityisesti sen 180 b artiklan,ottaa huomioon työjärjestyksen 93 artiklan,ottaa huomioon talousarvion valvontavaliokunnan mietinnön (A5-0190/2000),A. ottaa huomioon, että EY:n perustamissopimuksen 274 artiklan mukaan komissio toteuttaa talousarviota omalla vastuullaan ja moitteettoman varainhoidon periaatteiden mukaisesti,B. ottaa huomioon, että komission on tällöin kiinnitettävä huomiota tulojen ja menojen laillisuuteen ja asianmukaisuuteen,C. ottaa huomioon, että Euroopan parlamentti myöntää EY:n perustamissopimuksen 276 artiklan mukaisesti komissiolle vastuuvapauden talousarvion toteuttamisesta ja että parlamentti siten ottaa vastuun siitä, että komissio täyttää perustamissopimuksessa sille määrätyt tehtävät täysimääräisesti,D. ottaa huomioon, että Euroopan parlamentti on siten vastuussa unionin kansalaisille siitä, että heidän rahojaan käytetään mahdollisimman säästäväisesti ja tehokkaasti ja että unionin toimielimet tekevät kaikkensa taatakseen mahdollisimman tehokkaan suojan petoksilta, korruptiolta ja järjestäytyneeltä rikollisuudelta ja saadakseen talousarvion toteuttamisessa tapahtuvien virheiden määrän mahdollisimman alhaiseksi,E. ottaa huomioon, että parlamentti lykkäsi varainhoitovuotta 1998 koskevan vastuuvapauden myöntämistä varmistaakseen, että komissio todella tekee kaiken tarvittavan parantaakseen talousarvion toteuttamista ja että komissio soveltaa petoksiin, korruptioon tai huonoon hallintoon nollatoleranssipolitiikkaa,F. ottaa huomioon, että komissio on täyttänyt useimmat parlamentin edellä mainitussa 13. huhtikuuta 2000 antamassa päätöslauselmassa esitetyistä vaatimuksista:a) komissio on valmis ryhtymään toimiin talousarvion toteuttamisessa tapahtuvien virheiden vähentämiseksi huomattavasti;b) komissio on Fléchardin tapauksen vuoksi selventänyt saatavista luopumiseen liittyviä menettelytapojaan ja ilmoittanut ehdottavansa varainhoitoasetuksen uudelleenlaatimisen yhteydessä selkeää vastuunjakoa kaikille talousarvion toteuttamisen aloille, korvausvelvollisuus mukaan lukien;c) komissio on suostunut vastaamaan Fléchardin tapausta koskeviin lisäkysymyksiin;d) Euroopan petostentorjuntavirasto (OLAF) etsii uudelleen Fléchardin tapaukseen liittyvän, silloisen komission puheenjohtajan kabinetissa 7. tammikuuta 1994 pidetyn kokouksen pöytäkirjaa;e) komissio antaa vuoden 2000 loppuun mennessä uusia määräyksiä asiakirjojen sähköisestä rekisteröinnistä, arkistoinnista ja hallinnasta;f) komissio on ilmoittanut olevansa valmis käynnistämään ECHOn tapaukseen liittyvät kurinpitomenettelyt uudelleen, jos uusia todisteita ilmenee;g) OLAF tutkii, onko Belgian, Ranskan ja Italian toimivaltaisille oikeusviranomaisille annettu täydelliset tiedot Med-ohjelmia koskevassa tapauksessa;h) komissio on valmis tutkimaan kurinpitomenettelyjen käynnistämistä Med-ohjelmia koskevassa tapauksessa kansallisten oikeusviranomaisten havaintojen perusteella;i) komissio on antanut parlamentille tietoja vierailevien tutkijoiden kanssa vuonna 1998 tehtyjen sopimusten tarkistuksen tuloksista, aloittanut kurinpitomenettelyt erään entisen komission jäsenen aloitteesta palvelukseen otetun vierailevan tutkijan tapauksen johdosta ja toimittanut asiaa koskevan OLAFin selvityksen Belgian oikeusviranomaisille;j) varainhoidon valvonnasta vastaava komission jäsen on pyytänyt hallinnollisen tutkimuksen käynnistämistä yhteisen tutkimuskeskuksen vakavia puutteita koskevan varoituksen salaamisesta (erityisesti ydinaineiden käsittelyn alalla);k) komissio on esittänyt varainhoidon valvojan raportin oikaisevista tiedonannoista, hyväksymisen lykkäämisistä ja hyväksymisen epäämisistä vuonna 1998 sekä analyysin yleisimmistä virhetyypeistä;l) komissio on antanut kertomuksen toteutetuista toimista, jotka koskevat jäsenvaltioita, jotka eivät ole vielä toteuttaneet maatalousmenojen yhdennettyä hallinto- ja valvontajärjestelmää; parlamentti on edellä mainitussa 13. huhtikuuta 2000 antamassaan päätöslauselmassa pyytänyt, että järjestelmä on täysin toiminnassa viimeistään huhtikuuhun 2002 mennessä;m) komissio on antanut selvityksen toimista, joita se on toteuttanut Euroopan parlamentin yhteisön passitusjärjestelmän tutkintavaliokunnan suositusten perusteella;n) komissio on antanut kertomuksen vuodesta 1998 lähtien käynnistettyjen kurinpitomenettelyiden määrästä ja niiden tuloksista kaikissa tapauksissa, joissa yhteisön taloudelliset edut ovat kyseessä,G. katsoo, että Fléchardin tapausta ei voi pitää loppuunkäsiteltynä ennen kuin sen esiin tuomat ongelmat, etenkin vientitapahtumien tarkkailu ja valvonta, seuraamusten suhteuttaminen sekä hallinnollisten ja oikeudellisten seuraamusten välinen jaottelu, on ratkaistu asianmukaisesti,H. ottaa huomioon, että komissio ja parlamentti tekivät toimielinten välisen sopimuksen vuoden 1997 vastuuvapaudesta 19. tammikuuta 2000 annetussa parlamentin päätöslauselmassa ja erityisesti sen 26 kohdassa esitetyistä perusperiaatteista parlamentin tiedonsaannista EY:n perustamissopimuksen 276 artiklaan liittyen, mutta pahoittelee kuitenkin, että komissio ei ole vielä valmis antamaan parlamentille mahdollisuutta tutustua asiakirjoihinsa vähintäänkin tasavertaisesti tilintarkastustuomioistuimen kanssa,I. ottaa huomioon, että komissio ei myöskään ole sitoutunut ulkopuolisen riippumattoman elementin sisällyttämiseen kurinpitomenettelyihinsä vaan on ainoastaan valmis ottamaan kurinpitolautakuntaan jäseniä eri toimielimistä,J. katsoo, että riippumattoman ulkopuolisen elimen olisi tutkittava perinpohjaisesti komission nykyistä hallinnollisten tutkimusten ja kurinpitomenettelyjen käytäntöä, mukaan lukien tutkimus julkishallinnon parhaista käytännöistä,K. ottaa huomioon, että OLAFin uusi johtaja on esittänyt vaikuttavan luettelon oletetuista petos- ja korruptiotapauksista,L. katsoo, että komissio on esittänyt kattavan ehdotuspaketin hallinnonuudistusta koskevassa valkoisessa kirjassa,1. myöntää komissiolle vastuuvapauden Euroopan unionin yleisen talousarvion toteuttamisesta varainhoitovuonna 1998,2. sisällyttää huomautuksensa oheiseen päätöslauselmaan,3. kehottaa puhemiestä välittämään tämän päätöksen ja parlamentin huomautukset sisältävän päätöslauselman komissiolle, neuvostolle, Euroopan yhteisöjen tuomioistuimelle, tilintarkastustuomioistuimelle ja Euroopan investointipankille sekä julkaisemaan ne Euroopan yhteisöjen virallisessa lehdessä (L-sarja).PääsihteeriJulian PriestleyPuhemiesNicole Fontaine(1) EYVL C 349, 3.12.1999.


title: Neuvoston päätös 2014/181/YUTP, annettu 10 päivänä maaliskuuta 2014 , Keski-Afrikan tasavallassa toteutettavan Euroopan unionin sotilasoperaation (EUFOR RCA) asemaa koskevan Euroopan unionin ja Keski-Afrikan tasavallan välisen kirjeenvaihtona tehtävän sopimuksen tekemisestä

text:
               1.4.2014

               FI

               Euroopan unionin virallinen lehti

               L 98/1

         NEUVOSTON PÄÄTÖS 2014/181/YUTP,
   annettu 10 päivänä maaliskuuta 2014,
   Keski-Afrikan tasavallassa toteutettavan Euroopan unionin sotilasoperaation (EUFOR RCA) asemaa koskevan Euroopan unionin ja Keski-Afrikan tasavallan välisen kirjeenvaihtona tehtävän sopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 10 päivänä helmikuuta 2014 päätöksen 2014/73/YUTP (1), jonka mukaan Keski-Afrikan tasavallassa toteuttavan Euroopan unionin sotilasoperaation (EUROF RCA) unionijohtoisten yksikköjen ja henkilöstön asemasta, mukaan lukien niiden tehtävän suorittamisen ja sujuvan kulun edellyttämät erioikeudet, vapaudet ja muut takeet, sovitaan Euroopan unionista tehdyn sopimuksen 37 artiklan nojalla ja Euroopan unionin toiminnasta tehdyn sopimuksen 218 artiklassa määrättyä menettelyä noudattaen tehdyllä sopimuksella.

               (2)

               Neuvoston hyväksyttyä 10 päivänä helmikuuta 2014 päätöksen neuvottelujen aloittamisesta unionin ulkoasioiden ja turvallisuuspolitiikan korkea edustaja neuvotteli Euroopan unionista tehdyn sopimuksen 37 artiklan mukaisesti unionin ja Keski-Afrikan tasavallan välisen kirjeenvaihtona tehtävän sopimuksen EUFOR RCA:n asemasta.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.

               (4)

               Kirjeenvaihtona tehtävä sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Keski-Afrikan tasavallassa toteutettavan Euroopan unionin sotilasoperaation (EUFOR RCA) asemaa koskeva Euroopan unionin ja Keski-Afrikan tasavallan välinen kirjeenvaihtona tehtävä sopimus unionin puolesta.
   Kirjeenvaihtona tehtävän sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa asianomainen kirje unionia sitovasti.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä maaliskuuta 2014.

            Neuvoston puolesta

            Puheenjohtaja

         G. VROUTSIS

      (1)  Neuvoston päätös 2014/73/YUTP, annettu 10 päivänä helmikuuta 2014, Keski-Afrikan tasavallassa toteutettavasta Euroopan unionin sotilasoperaatiosta (EUFOR RCA) (EUVL L 40, 11.2.2014, s. 59).


title: 2006/886/EY: Komission päätös, tehty 6 päivänä joulukuuta 2006 , Kiinan kansantasavallasta peräisin olevien käsikäyttöisten haarukkatrukkien ja niiden keskeisten osien tuontia koskevan uudelleen vireille pannun absorptiotutkimuksen päättämisestä

text:
               7.12.2006

               FI

               Euroopan unionin virallinen lehti

               L 341/46

      KOMISSION PÄÄTÖS,
   tehty 6 päivänä joulukuuta 2006,
   Kiinan kansantasavallasta peräisin olevien käsikäyttöisten haarukkatrukkien ja niiden keskeisten osien tuontia koskevan uudelleen vireille pannun absorptiotutkimuksen päättämisestä
   (2006/886/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ”perusasetus”, ja erityisesti sen 9 ja 12 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY
   1.   Alkuperäiset toimenpiteet

               (1)

               Heinäkuussa 2005 neuvosto otti asetuksella (EY) N:o 1174/2005 (2) käyttöön lopullisen polkumyyntitullin, jäljempänä ”alkuperäiset toimepiteet”, Kiinan kansantasavallasta peräisin olevien käsikäyttöisten haarukkatrukkien ja niiden keskeisten osien tuonnissa. Kiinalaisille yhteistyössä toimineille vientiä harjoittaville tuottajille määrättiin yksittäisten tullien tasot, jotka vaihtelivat 7,6 prosentista 39,9 prosenttiin. Kaikkien muiden yritysten tuontiin sovellettava tulli on 46,7 prosenttia.

         2.   Uudelleen vireille pantavaa absorptiotutkimusta koskeva pyyntö

               (2)

               Perusasetuksen 12 artiklan mukainen pyyntö alkuperäisiä toimenpiteitä koskevan tutkimuksen uudelleen vireille panemiseksi esitettiin 15 päivänä helmikuuta 2006. Pyynnön esittivät käsikäyttöisten haarukkatrukkien ja niiden keskeisten osien neljä merkittävintä yhteisön tuottajaa (BT Products AB, Franz Kahl GmbH, Bolzoni Auramo SpA ja Pramac Lifter S.p.A), jotka edustavat pääosaa eli tässä tapauksessa yli 70:tä prosenttia yhteisön kokonaistuotannosta, jäljempänä ”pyynnön esittäjät”.

               (3)

               Pyynnön esittäjät antoivat riittävästi alustavia tietoja, jotka osoittivat, että Kiinan kansantasavallasta peräisin olevien käsikäyttöisten haarukkatrukkien ja niiden keskeisten osien tuonnissa käyttöön otettu polkumyyntitulli ei ollut johtanut hintojen muuttumiseen ollenkaan tai riittävästi yhteisössä, mistä on merkkinä, että polkumyynti on lisääntynyt ja voimassa olevien polkumyyntitoimenpiteiden aiotut korjaavat vaikutukset ovat sen vuoksi jääneet toteutumatta.

         3.   Uudelleen vireille pantava absorptiotutkimus

               (4)

               Komissio ilmoitti Euroopan unionin virallisessa lehdessä
                   (3)31 päivänä maaliskuuta 2006 julkaistulla ilmoituksella alkuperäisiä toimenpiteitä koskevan tutkimuksen uudelleen vireille panemisesta perusasetuksen 12 artiklan nojalla.

               (5)

               Komissio ilmoitti tutkimuksen uudelleen vireille panemisesta virallisesti niille viejille/tuottajille, joita asian tiedettiin koskevan, viejämaan edustajille, tuojille ja käyttäjille. Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluiksi vireillepanoa koskevassa ilmoituksessa asetetussa määräajassa. Komissio lähetti kyselylomakkeet kaikille osapuolille, joita asian tiedettiin koskevan.

               (6)

               Riittävän kattavasti täytetty kyselylomake saatiin kahdelta myös alkuperäisessä tutkimuksessa yhteistyöhön osallistuneelta kiinalaiselta vientiä harjoittavalta tuottajalta: Ningbo Ruyi Joint Stock Co. Ltd. ja Zhejiang Noblelift Equipment Joint Stock Co. Ltd.. Yksi muu vientiä harjoittava tuottaja, Yale Industrial Products Co. Ltd., toimitti vain vajaat tiedot, joten sitä pidettiin perusasetuksen 18 artiklan mukaisesti yhteistyöhön osallistumattomana yrityksenä sen jälkeen kun sille oli asianmukaisesti ilmoitettu asiasta. Kaksi muuta alkuperäisessä tutkimuksessa yhteistyöhön osallistunutta vientiä harjoittavaa tuottajaa, Ningbo Liftstar Material Transport Equipment Factory ja Ningbo Tailong Machinery Co. Ltd., eivät toimittaneet tietoja uudelleen vireille pannussa absorptiotutkimuksessa.

               (7)

               Lisäksi yhdeksän käsikäyttöisten haarukkatrukkien ja niiden keskeisten osien tuojaa ilmoittautui, ja niistä viisi osallistui riittävässä määrin yhteistyöhön uudelleen vireille pannussa tutkimuksessa.

               (8)

               Komissio hankki ja tarkisti kaikki uudelleen vireille pannun tutkimuksensa kannalta tarpeellisina pitämänsä tiedot. Tarkastuskäyntejä tehtiin seuraavien kiinalaisten vientiä harjoittavien tuottajien toimitiloihin:

                           —

                           Ningbo Ruyi Joint Stock Co. Ltd, Hangzhou ja Ninghai, Kiinan kansantasavalta

                           —

                           Zhejiang Noblelift Equipment Joint Stock Co. Ltd., Changxing, Kiinan kansantasavalta.

               (9)

               Uudelleen vireille pantu tutkimus kattoi 1 päivän huhtikuuta 2005 ja 31 päivän maaliskuuta 2006 välisen ajanjakson, jäljempänä ”uusi tutkimusajanjakso”. Uutta tutkimusajanjaksoa käytettiin yhteisön nykyisten vientihintojen ja lopullisten asiakkaiden hintojen määrittämiseksi. Uudella tutkimusajanjaksolla veloitettuja hintoja verrattiin alkuperäisessä tutkimuksessa käytettynä tutkimusajanjaksona, joka kattoi 1 päivän huhtikuuta 2003 ja 31 päivän maaliskuuta 2004 välisen ajan, jäljempänä ”alkuperäinen tutkimusajanjakso”, veloitettuihin hintoihin sen määrittämiseksi, olivatko vienti- ja jälleenmyyntihinnat tai myöhemmät myyntihinnat yhteisössä muuttuneet riittävästi.

         B.   TARKASTELTAVANA OLEVA TUOTE

               (10)

               Uudelleen vireille pannussa tutkimuksessa tarkasteltavana oleva tuote on sama kuin alkuperäisessä tutkimuksessa, eli tavallisesti CN-koodeihin ex 8427 90 00 ja ex 8431 20 00 luokiteltavat Kiinasta peräisin olevat käsikäyttöiset, ei-itseliikkuvat haarukkatrukit sekä niiden keskeiset osat eli alustat ja hydrauliikka, jäljempänä ”tarkasteltavana oleva tuote”.

         C.   TULOKSET

               (11)

               Uudelleen vireille pannun tutkimuksen ensisijaisena tarkoituksena oli määrittää, i) olivatko vientihinnat laskeneet ja ii) olivatko jälleenmyyntihinnat tai myöhemmät myyntihinnat yhteisössä pysyneet muuttumattomina tai muuttuneet riittämättömästi yhteisössä alkuperäisten toimenpiteiden käyttöönoton jälkeen.

               (12)

               Perusasetuksen 12 artiklan mukaisesti tuojille/käyttäjille ja viejille/tuottajille annettiin tilaisuus toimittaa näyttö, jolla mahdollista vientihintojen ja myöhempien myyntihintojen laskua ja/tai jälleenmyyntihintojen muuttumattomuutta yhteisössä toimenpiteiden käyttöönoton jälkeen voidaan perustella muuten kuin polkumyyntitullin absorptiolla.

         1.   Vientihintojen lasku

               (13)

               Tarkasteltavana olevaa tuotetta myytiin uudella tutkimusajanjaksolla sekä etuyhteydessä olevien yhteisössä ja Kiinan kansantasavallassa sijaitsevien osapuolten kautta että suoraan riippumattomille tuojille ja/tai jakelijoille yhteisössä. Vientihintojen muutoksia arvioitiin vertaamalla uudella ja alkuperäisellä tutkimusajanjaksolla määritettyjä painotettuja keskihintoja tuotelajikohtaisesti ja samoissa toimitusolosuhteissa.

               (14)

               Kun kahden yhteistyöhön osallistuneen vientiä harjoittavan yrityksen hintoja uudella tutkimusajanjaksolla verrattiin niiden hintoihin alkuperäisellä tutkimusajanjaksolla, todettiin, ettei tarkasteltavana olevan tuotteen keskivientihinta ollut laskenut.

         2.   Jälleenmyyntihintojen tai myöhempien myyntihintojen muuttuminen yhteisössä

               (15)

               Jälleenmyyntihintojen muutoksia yhteisössä viejien ja/tai jakelijoiden tasolla arvioitiin vertaamalla samankaltaisten tuotelajien keskimääräisiä jälleenmyyntihintoja alkuperäisellä tutkimusajanjaksolla, sopimus- ja polkumyyntitulli mukaan luettuna, vastaaviin hintoihin uudella tutkimusajanjaksolla samoissa toimitusolosuhteissa. Viisi tuojaa, jotka olivat tuoneet merkittäviä määriä tarkasteltavana olevaa tuotetta yhteisöön uudella tutkimusajanjaksolla, osallistui yhteistyöhön ja toimitti tietoja.

               (16)

               Kyseisten tuotelajien jälleenmyyntihintojen vertailu osoitti, että hinnat olivat nousseet polkumyyntitullin ylittävästi. Tässä yhteydessä on huomattava, että yhteistyöhön osallistuneiden tuojien voittomarginaalin pienenemistä uudella tutkimusajanjaksolla ei ollut tarpeen tarkemmin verrata alkuperäisen tutkimusajanjakson tilanteeseen, koska marginaali oli uudella tutkimusajanjaksolla joka tapauksessa edelleen merkittävä.

               (17)

               Myöhemmistä myyntihinnoista ei ollut saatavilla edustavia tietoja. Kun kuitenkin otetaan huomioon, että tuojien riippumattomille asiakkaille määrittämien jälleenmyyntihintojen osoitettiin riittävästi muuttuneen polkumyyntitoimenpiteiden käyttöönoton jälkeen, voitiin kohtuudella olettaa, että näiden asiakkaiden myöhemmät myyntihinnat olivat myös riittävästi muuttuneet.

         3.   Yhteistyöstä kieltäytyneet yritykset

               (18)

               Koska uudelleen vireille pannussa tutkimuksessa yhteistyöhön osallistuneen kahden vientiä harjoittavan tuottajan osuus tarkasteltavana olevan tuotteen vientimääristä yhteisöön oli yli 85 prosenttia uudella tutkimusajanjaksolla, tehtyjen havaintojen katsottiin koskevan edustavasti koko vientimaata. Sen vuoksi ei haettu perusasetuksen 18 artiklassa tarkoitettuja yhteistyöhön osallistumattomia vientiä harjoittavia tuojia koskevia saatavilla olevia tietoja.

         4.   Päätelmä

               (19)

               Uudelleen vireille pannun tutkimuksen perusteella pääteltiin, että perusasetuksen 12 artiklan 2 kohdassa tarkoitettua käytössä olevien toimenpiteiden absorptiota ei voitu vahvistaa yhteistyöhön osallistuneiden vientiä harjoittavien tuottajien osalta, koska tarkasteltavana olevan tuotteen vientihintojen ei havaittu laskeneen eikä jälleenmyyntihintojen tai myöhempien myyntihintojen havaittu muuttuneen riittämättömästi.

               (20)

               Yhteistyöhön osallistumattomien yritysten polkumyyntitullit olisi myös säilytettävä ennallaan edellä johdanto-osan 18 kappaleessa esitetyistä syistä.

               (21)

               Sen vuoksi tämä uudelleen vireille pantu absorptiotutkimus olisi päätettävä.

               (22)

               Asianomaisille osapuolille ilmoitettiin niistä olennaisista tosiasioista ja huomioista, joiden perusteella tutkimus aiottiin päättää, ja niille annettiin mahdollisuus esittää huomautuksia. Merkityksellisiä huomautuksia ei saatu,

         ON PÄÄTTÄNYT SEURAAVAA:
   Ainoa artikla
   Päätetään asetuksen (EY) N:o 384/96 12 artiklan nojalla uudelleen vireille pantu Kiinan kansantasavallasta peräisin käsikäyttöisten haarukkatrukkien ja niiden keskeisten osien tuontiin sovellettavia polkumyynnin vastaisia toimenpiteitä koskeva tutkimus.

      Tehty Brysselissä 6 päivänä joulukuuta 2006.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).

      (2)  EUVL L 189, 21.7.2005, s. 1.

      (3)  EUVL C 78, 31.3.2006, s. 24.


               12.2.2016

               FI

               Euroopan unionin virallinen lehti

               C 55/140

         P7_TA(2013)0208
   Ehdotus pöytäkirjaksi Euroopan unionin perusoikeuskirjan soveltamisesta Tšekin tasavaltaan (hyväksyntä) ***
   Euroopan parlamentin päätös 22. toukokuuta 2013 Eurooppa-neuvoston ehdotuksesta olla kutsumatta valmistelukuntaa koolle Euroopan unionin perusoikeuskirjan soveltamista Tšekin tasavaltaan koskevan pöytäkirjan liittämiseksi Euroopan unionista tehtyyn sopimukseen ja Euroopan unionin toiminnasta tehtyyn sopimukseen (00091/2011 – C7-0386/2011 – 2011/0818(NLE))
   (Hyväksyntä)
   (2016/C 055/32)

      Euroopan parlamentti, joka

               —

               ottaa huomioon 5. syyskuuta 2011 päivätyn Tšekin hallituksen kirjeen neuvostolle ehdotuksesta pöytäkirjaksi Euroopan unionin perusoikeuskirjan, jäljempänä ”perusoikeuskirja”, soveltamisesta Tšekin tasavaltaan,

               —

               ottaa huomioon Eurooppa-neuvoston puheenjohtajan 25. lokakuuta 2011 päivätyn kirjeen Euroopan parlamentin puhemiehelle ehdotuksesta pöytäkirjaksi perusoikeuskirjan soveltamisesta Tšekin tasavaltaan,

               —

               ottaa huomioon Eurooppa-neuvoston Euroopan unionista tehdyn sopimuksen 48 artiklan 3 kohdan toisen alakohdan mukaisesti esittämän hyväksyntää koskevan pyynnön olla kutsumatta valmistelukuntaa koolle (C7-0386/2011),

               —

               ottaa huomioon Euroopan unionista tehdyn sopimuksen 6 artiklan 1 kohdan ja perusoikeuskirjan,

               —

               ottaa huomioon Eurooppa-neuvostossa 29. ja 30. lokakuuta 2009 kokoontuneiden jäsenvaltioiden valtion- tai hallitusten päämiesten päätelmät,

               —

               ottaa huomioon työjärjestyksen 74 a artiklan ja 81 artiklan 1 kohdan,

               —

               ottaa huomioon perussopimus-, työjärjestys- ja toimielinasioiden valiokunnan suosituksen (A7-0282/2012),

         sekä katsoo seuraavaa:

               A.

               Euroopan parlamentin, jäsenvaltioiden, kansallisten parlamenttien ja komission edustajista koostunut valmistelukunta, joka kokoontui 17. joulukuuta 1999 ja 2. lokakuuta 2000 välisenä aikana, laati perusoikeuskirjan. Perusoikeuskirja julistettiin 7. joulukuuta 2000, ja sitä mukautettiin Strasbourgissa 12. joulukuuta 2007.

               B.

               Toinen valmistelukunta kokoontui 22. helmikuuta 2002 ja 18. heinäkuuta 2003 välisenä aikana laatimaan sopimusta Euroopan perustuslaista, jonka sisällöstä suurin osa sisällytettiin 1. joulukuuta 2009 voimaan tulleeseen Lissabonin sopimukseen.

               C.

               Molemmat valmistelukunnat kutsuttiin koolle käsittelemään unionin perussopimuksiin liittyviä tärkeitä kysymyksiä, mukaan lukien unionin tunnustamat perusoikeudet ja -periaatteet sisältävän sitovan tekstin hyväksyminen.

               D.

               Edellä esitetyn perusteella ei ole tarpeen kutsua valmistelukuntaa koolle käsittelemään ehdotusta, että pöytäkirjaa N:o 30 Euroopan unionin perusoikeuskirjan soveltamisesta Puolaan ja Yhdistyneeseen kuningaskuntaan sovelletaan Tšekin tasavaltaan, koska ehdotuksen vaikutus olisi vähäinen tai sillä ei olisi mitään vaikutusta;

               1.

               hyväksyy Eurooppa-neuvoston ehdotuksen olla kutsumatta valmistelukuntaa koolle;

               2.

               kehottaa puhemiestä välittämään tämän päätöksen Eurooppa-neuvostolle, neuvostolle, komissiolle ja kansallisille parlamenteille.


Avis juridique important

|

32000D0270

2000/270/CE, Euratom: Neuvoston päätös, tehty 30 päivänä maaliskuuta 2000, talous- ja sosiaalikomitean espanjalaisen jäsenen nimeämisestä

Virallinen lehti nro L 085 , 06/04/2000 s. 0026 - 0026

Neuvoston päätös,tehty 30 päivänä maaliskuuta 2000,talous- ja sosiaalikomitean espanjalaisen jäsenen nimeämisestä(2000/270/EY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 258 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1),sekä katsoo, että edellä mainitussa komiteassa on vapautunut jäsenen paikka Amaia Betelu Bazon erottua, mikä on annettu neuvostolle tiedoksi 16 päivänä helmikuuta 2000,ottaa huomioon Espanjan hallituksen esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artiklaNimetään Laura González de Txabarri Etxaniz talous- ja sosiaalikomitean jäseneksi Amaia Betelu Bazon tilalle tämän jäljellä olevaksi toimikaudeksi eli 20 päivään syyskuuta 2002.Tehty Brysselissä 30 päivänä maaliskuuta 2000.Neuvoston puolestaJ. SócratesPuheenjohtaja(1) EYVL L 257, 19.9.1998, s. 37.


title: 2011/887/EU: Neuvoston päätös, annettu 13 päivänä joulukuuta 2011 , DNA-tietoja koskevan automaattisen tietojenvaihdon aloittamisesta Liettuan kanssa

text:
               28.12.2011

               FI

               Euroopan unionin virallinen lehti

               L 344/36

         NEUVOSTON PÄÄTÖS,
   annettu 13 päivänä joulukuuta 2011,
   DNA-tietoja koskevan automaattisen tietojenvaihdon aloittamisesta Liettuan kanssa
   (2011/887/EU)
   EUROOPAN UNIONIN NEUVOSTO, joka
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyn neuvoston päätöksen 2008/615/YOS (1) ja erityisesti sen 2 artiklan 3 kohdan ja 25 artiklan,
   ottaa huomioon päätöksen 2008/615/YOS täytäntöönpanosta tehdyn neuvoston päätöksen 2008/616/YOS (2) sekä erityisesti sen 20 artiklan ja sen liitteessä olevan 4 luvun,
   sekä katsoo seuraavaa:

               (1)

               Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan mukaan ennen Lissabonin sopimuksen voimaantuloa hyväksyttyjen unionin toimielinten, elinten ja laitosten säädösten oikeusvaikutukset säilyvät niin kauan kuin näitä säädöksiä ei kumota, julisteta mitättömiksi tai muuteta perussopimusten nojalla.

               (2)

               Näin ollen päätöksen 2008/615/YOS 25 artiklaa sovelletaan ja neuvoston on päätettävä yksimielisesti, ovatko jäsenvaltiot panneet täytäntöön mainitun päätöksen 6 luvun säännökset.

               (3)

               Päätöksen 2008/616/YOS 20 artiklassa säädetään, että päätöksen 2008/615/YOS 25 artiklan 2 kohdassa tarkoitetut päätökset tehdään kyselyyn perustuvan arviointiraportin perusteella. Päätöksen 2008/615/YOS 2 luvun mukaisen automaattisen tietojenvaihdon osalta arviointiraportin on perustuttava arviointikäyntiin ja testausajoon.

               (4)

               Liettua on antanut neuvoston pääsihteeristölle tiedot kansallisista DNA-analyysitietokannoista, joihin sovelletaan päätöksen 2008/615/YOS 2–6 artiklaa, ja tuon päätöksen 3 artiklan 1 kohdassa mainituista edellytyksistä automaattiselle haulle päätöksen 36 artiklan 2 kohdan mukaisesti.

               (5)

               Päätöksen 2008/616/YOS liitteessä olevan 4 luvun 1.1 kohdan mukaan asiaa käsittelevä neuvoston työryhmä laatii kyselyn, joka koskee kutakin automaattista tietojenvaihtoa, ja heti kun jäsenvaltio katsoo täyttävänsä edellytykset tietojen jakamiseksi kyseisessä tietoluokassa, se vastaa kyselyyn.

               (6)

               Liettua on vastannut tietosuojaa koskevaan kyselyyn ja DNA-tietojen vaihtoa koskevaan kyselyyn.

               (7)

               Liettua on toteuttanut Itävallan kanssa onnistuneen testausajon.

               (8)

               Liettuaan on tehty arviointikäynti, ja Itävallan arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.

               (9)

               Neuvostolle on esitetty arviointiraportti, jossa on yhteenveto kyselyn, arviointikäynnin ja DNA-tietojen vaihtoa koskevan testausajon tuloksista,

         ON HYVÄKSYNYT TÄMÄN PÄÄTÖKSEN:
   1 artikla
   Liettua on DNA-tietojen automaattisen haun ja vertailun toteuttamiseksi pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja mainitun päätöksen 3 ja 4 artiklan mukaisesti tämän päätöksen voimaantulopäivästä alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä joulukuuta 2011.

            Neuvoston puolesta

            Puheenjohtaja

         M. CICHOCKI

      (1)  EUVL L 210, 6.8.2008, s. 1.

      (2)  EUVL L 210, 6.8.2008, s. 12.


title: Komission päätös, jonka mukaan toimenpiteitä, jotka Tšekki on ilmoittanut liittymisasiakrijan liitteessä IV olevan 3 kohdan mukaisen väliaikaisen järjestelyn nojalla, ei voida soveltaa liittymisen jälkeenETA:n kannalta merkityksellinen teksti

text:
               8.4.2005

               FI

               Euroopan unionin virallinen lehti

               C 86/10

         Komission päätös, jonka mukaan toimenpiteitä, jotka Tšekki on ilmoittanut liittymisasiakrijan liitteessä IV olevan 3 kohdan mukaisen väliaikaisen järjestelyn nojalla, ei voida soveltaa liittymisen jälkeen
   (2005/C 86/04)
   (ETA:n kannalta merkityksellinen teksti)
   Päätöksen tekopäivä:
   Jäsenvaltio: Tšekki
   Tuen numero: Valtiontuki N:o CZ 55/03
   Nimike: Moravia Banka a.s.
   Tarkoitus: Tuki pankkialalle
   Muita tietoja: Komission päätös, jonka mukaan Moravia Banka a.s. -pankin hyväksi toteutettavia toimenpiteitä, jotka Tšekki on ilmoittanut liittymisasiakirjan liitteessä IV olevan 3 kohdan mukaisen väliaikaisen järjestelyn nojalla, ei voida soveltaa liittymisen jälkeen.
   Päätöksen teksti (ilman luottamuksellisia tietoja) on julkaistu todistusvoimaisella kielellä / todistusvoimaisilla kielillä seuraavalla Internet-sivulla:
   http://europa.eu.int/comm/secretariat_general/sgb/state_aids